У Мінску прэзентавалі наноў выданую кішэнную кнігу Скарыны - Хрысціянскі сайт † katolik.life - Гомель, Пінск, Баранавічы...
У кнізе 217 старонак, на якіх акрамя сучасных тэкстаў прыведзена факсімільнае ўзнаўленне «Кнігі Юдзіфі».
23 верасня ў мінскай кнігарні «Светач» адбылася прэзентацыя мініяцюрнага выдання «Кнігі Юдзіфі» Францішка Скарыны, выпушчанай сёлета ў Баку. У прэзентацыі прынялі ўдзел ініцыятар выдання - заснавальнік Музея мініяцюрнай кнігі ў г. Баку Зарыфа Салахава, аўтары тэкстаў намеснік дырэктара Нацыянальнай бібліятэкі Беларусі Алесь Суша і загадчык аддзела бібліятэкі Галіна Кірэева, а таксама прадстаўнікі Міністэрства інфармацыі Рэспублікі Беларусь, Пасольства Азербайджана ў Беларусі.
«Кніга Юдзіфі» - старазапаветная біблейская кніга, якая апісвае гісторыю аб уратаванні ізраільскай удавой свайго горада ад нашэсця асірыйцаў.